ব্যাস
জ্যামিতি তে বৃত্তের ব্যাস হলো কেন্দ্রগামী সরলরেখা যার প্রান্তবিন্দুদ্বয় পরিধিস্থ। তবে, ঐ রেখাংশের দৈর্ঘ্যকেও ব্যাস বলা হয়। কোনো বৃত্তের সকল ব্যাস সমান এবং ব্যাসই বৃত্তের বৃহত্তম জ্যা। "ব্যাস" এর ইংরেজি প্রতিশব্দ "diameter" এসেছে গ্রিক διάμετρος (diametros) থেকে; এর διά (dia) অর্থ "জুড়ে" বা "দিয়ে" এবং μέτρον (metron) অর্থ "পরিমাপ"। এটি সাধারণত d অথবা ⌀ দ্বারা প্রকাশ করা হয়।